Ֆաբինյո (ֆուտբոլիստ, ծնված 1993)

**Ֆաբիո Էնրիկե Տավարես** (, ), առավել հայտնի որպես **Ֆաբինյո**, բրազիլացի պրոֆեսիոնալ ֆուտբոլիստ։ Ներկայումս հանդես է գալիս Լիվերպուլի և Բրազիլիայի ազգային հավաքականի կազմում։ Խաղում է հենակետային կիսապաշտպանի և աջ պաշտպանի դիրքում։

## Ակումբային կարիերա
### Վաղ կարիերա
Պրոֆեսիոնալ ֆուտբոլիստի կարիերան Ֆաբինյոն սկսել է Ֆլումինենսեում։ 2012 թվականի հունիսի 8-ին նա 6 տարվա պայմանագիր կնքեց պորտուգալական Ռիու Ավիի հետ։ 1 ամիս ակումբում անցկացնելուց հետո՝ հուլիսի 19-ին Ֆաբինյոն 1 տարվա վարձավճարով տեղափոխվեց Ռեալ Մադրիդ՝ հանդես գալով միայն Կաստիլիայի կազմում։ Իր պրոֆեսիոնալ դեբյուտը Սեգունդա Դիվիզիոնում նշեց օգոստոսի 17-ին՝ Վիլյառեալի դեմ խաղում։ Իր առաջին գոլը խփեց 2013 թվականի ապրիլի 28-ին՝ Նումանսիայի դեմ խաղում։ Ռեալ Մադրիդի առաջին թիմի կազմում իր միակ հանդիպումը Ֆաբինյոն անցկացրեց մայիսի 8-ին՝ փոխարինելով Ֆաբիո Կոենտրաոյին Մալագայի դեմ խաղում և այս խաղում դառնալով գոլային փոխանցման հեղինակ։ Կաստիլիայի կազմում բրազիլացին անցկացրեց 30 հանդիպում՝ դառնալով 2 գոլի հեղինակ։

### Մոնակո
2013 թվականի հուլիսի 19-ին Ֆաբինյոն 1 տարվա վարձավճարով տեղափոխվեց Մոնակո։ Իր դեբյուտը Լիգա 1-ում նշեց օգոստոսի 10-ին՝ թիմի մեկնարկային կազմում խաղադաշտ դուրս գալով Բորդոյի դեմ խաղում։ Իր առաջին գոլը Մոնակոյի կազմում խփեց 2014 թվականի մարտի 26-ին՝ Ֆրանսիայի գավաթի Լանսի դեմ խաղում։ 2013-14 մրցաշրջանում Ֆաբինյոն անցկացրեց 31 հանդիպում՝ դառնալով 1 գոլի և 4 գոլային փոխանցման հեղինակ։

2014 թվականի հուլիսի 2-ին Մոնակոն 1 տարով երկարաձգեց Ֆաբինյոյի վարձավճարը։ Առաջին հանդիպումը եվրոպական առաջնություններում բրազիլացին անցկացրեց սեպտեմբերի 16-ին՝ Չեմպիոնների Լիգայի խմբային փուլի Բայեր Լևերկուզենի դեմ խաղում։ Իր առաջին գոլը Չեմպիոնների Լիգայում խփեց դեկտեմբերի 9-ին՝ Զենիտ Սանկտ Պետերբուրգի դեմ խաղում։ Լիգա 1-ում առաջին գոլը խփեց 2015 թվականի մարտի 22-ին՝ Ռեյմսի դեմ խաղում։ 2014-15 մրցաշրջանում Ֆաբինյոն անցկացրեց 53 հանդիպում բոլոր մրցաշարերում՝ դառնալով 2 գոլի և 1 գոլային փոխանցման հեղինակ։

2015 թվականի մայիսի 19-ին Մոնակոն գնեց Ֆաբինյոյի լրիվ տրանսֆերը՝ ֆուտբոլիստի հետ կնքելով 4 տարվա պայմանագիր։ Սեպտեմբերի 13-ին բրազիլացին խփեց Այաչոյի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Սեպտեմբերի 24-ին նա գոլ խփեց Մոնպելիեի դեմ խաղի վերջին րոպեին՝ օգնելով Մոնակոյին հաղթել 3-2 հաշվով։ Դեկտեմբերի 13-ին Ֆաբինյոն գոլ հեղինակեց Սենտ-Էտիենի դեմ խաղում, իսկ հանդիպումն ավարտվեց 1-0 հաշվով։ 2016 թվականի հունվարի 3-ին նա դուբլ ձևակերպեց Ֆրանսիայի գավաթի Բյուլիի դեմ խաղում։ 2015-16 մրցաշրջանում Ֆաբինյոն անցկացրեց 47 հանդիպում՝ դառնալով 8 գոլի և 5 գոլային փոխանցման հեղինակ։

2016 թվականի օգոստոսի 12-ին Ֆաբինյոն գոլի հեղինակ դարձավ Գենգանի դեմ խաղում, իսկ հանդիպումն ավարտվեց 2-2 հաշվով։ Օգոստոսի 23-ին բրազիլացին խփեց Չեմպիոնների Լիգայի փլեյ-օֆֆ փուլի Վիլյառեալի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Նոյեմբերի 5-ին Ֆաբինյոն գոլի և գոլային փոխանցման հեղինակ դարձավ Նանսիի դեմ խաղում։ 2017 թվականի փետրվարի 21-ին նա 2 գոլային փոխանցում տվեց Չեմպիոնների Լիգայի 1/8 եզրափակչի Մանչեսթեր Սիթիի դեմ խաղում։ Ապրիլի 1-ին Ֆաբինյոն խաղադաշտ դուրս չեկավ Ֆրանսիայի լիգայի գավաթի եզրափակչի Պարի Սեն-Ժերմենի դեմ խաղում, իսկ Մոնակոն պարտվեց 4-1 հաշվով։ 2016-17 մրցաշրջանում Մոնակոն հաղթեց Լիգա 1-ը, ինչպես նաև՝ հասավ Չեմպիոնների Լիգայի կիսաեզրափակիչ, որտեղ պարտվեց Յուվենտուսին։

2017 թվականի հուլիսի 29-ին Լեմարը մասնակցեց Ֆրանսիայի սուպերգավաթի Պարի Սեն-Ժերմենի դեմ խաղին, սակայն Մոնակոն պարտվեց 2-1 հաշվով։ Օգոստոսի 27-ին բրազիլացին գոլի և գոլային փոխանցման հեղինակ դարձավ Օլիմպիկ Մարսելի դեմ խաղում։ 2018 թվականի հունվարի 28-ին նա գոլ խփեց Մարսելի դեմ խաղում, իսկ հանդիպումն ավարտվեց 2-2 հաշվով։ Մարտի 31-ին Ֆաբինյոն թիմի մեկնարկային կազմում խաղադաշտ դուրս եկավ Ֆրանսիայի լիգայի գավաթի եզրափակչի Պարի Սեն-Ժերմենի դեմ խաղում, սակայն Մոնակոն կրկին պարտվեց։ Մայիսի 12-ին նա խփեց Սենտ-Էտիենի դեմ հանդիպման միակ գնդակը խաղի վերջին րոպեին՝ 1-0 հաշվով հաղթանակ պարգևելով իր թիմին։ Մոնակոյի կազմում Ֆաբինյոն անցկացրեց 233 հանդիպում՝ դառնալով 31 գոլի և 21 գոլային փոխանցման հեղինակ։

### Լիվերպուլ
2018 թվականի մայիսի 28-ին Ֆաբինյոն 4 տարվա պայմանագիր կնքեց Լիվերպուլի հետ։ Ակումբը նրա համար վճարեց 43․7 միլիոն ֆունտ ստերլինգ։ Իր դեբյուտը նշեց սեպտեմբերի 18-ին՝ փոխարինելով Սադիո Մանեին Չեմպիոնների Լիգայի խմբային փուլի Պարի Սեն-Ժերմենի դեմ խաղում։ Առաջին հանդիպումը Պրեմիեր Լիգայում անցկացրեց միայն հոկտեմբերի 20-ին՝ փոխարինելով Ադամ Լալանային Հադերսֆիլդ Թաունի դեմ խաղում։ Իր առաջին գոլը Լիվերպուլի կազմում խփեց դեկտեմբերի 26-ին՝ Նյուքասլ Յունայթեդի դեմ խաղում։ 2019 թվականի հունիսի 1-ին բրազիլացին թիմի մեկնարկային կազմում խաղադաշտ դուրս եկավ Չեմպիոնների Լիգայի եզրափակչի Տոտենհեմ Հոտսպուրի դեմ խաղում՝ օգնելով իր թիմին հաղթել 2-0 հաշվով և նվաճել գավաթը։ Իր առաջին մրցաշրջանում Ֆաբինյոն անցկացրեց 41 հանդիպում՝ դառնալով 1 գոլի և 2 գոլային փոխանցման հեղինակ։

2019 թվականի օգոստոսի 4-ին Ֆաբինյոն թիմի մեկնարկային կազմում խաղադաշտ դուրս եկավ Անգլիայի սուպերգավաթի Մանչեսթեր Սիթիի դեմ խաղին, սակայն Լիվերպուլը պարտվեց հետխաղյա 11-մետրանոցների հարվածաշարում։ Օգոստոսի 14-ին անգլիացին իրացրեց իր 11-մետրանոցը ՈՒԵՖԱ Սուպեր գավաթի Չելսիի դեմ խաղում՝ օգնելով իր թիմին հաղթել հետխաղյա հարվածաշարում և նվաճել գավաթը։

## Միջազգային կարիերա
Բրազիլիայի ազգային հավաքական Ֆաբինյոն առաջին անգամ հրավիրվեց 2015 թվականի մայիսին՝ ընդգրկվելով թիմի՝ Կոպա Ամերիկայի համար կազմում։ Իր դեբյուտը ազգային հավաքականում նշեց հունիսի 7-ին՝ փոխարինելով Դանիլոյին Մեքսիկայի դեմ ընկերական խաղում։ Կոպա Ամերիկայում Ֆաբինյոն չմասնակցեց ոչ մի հանդիպման, իսկ Բրազիլիան հասավ մրցաշարի քառորդ եզրափակիչ, որտեղ հետխաղյա 11-մետրանոցների հարվածաշարում պարտվեց Պարագվային։ 2016 թվականին Ֆաբինյոն կրկին ընդգրկվեց Կոպա Ամերիկայի համար կազմում, սակայն նորից չանցկացրեց ոչ մի հանդիպում, և Բրազիլիան դուրս մնաց խմբային փուլից։

## Կարիերայի վիճակագրություն
### Ակումբային վիճակագրություն
*2019 թվականի հոկտեմբերի 19-ի դրությամբ*

### Միջազգային վիճակագրություն
*2019 թվականի հոկտեմբերի 19-ի դրությամբ*

## Նվաճումներ
### Ակումբային
**Մոնակո**

*Լիգա 1. 2016–17

**Լիվերպուլ**

* ՈՒԵՖԱ Չեմպիոնների Լիգա. 2018–19
* ՈՒԵՖԱ Սուպեր գավաթ. 2019

## Ծանոթագրություններ

## Արտաքին հղումներ
* Ֆաբինյոյի պաշտոնական Ֆեյսբուքի էջը
* Ֆաբինյոյի պաշտոնական Տվիտերի էջը
* Ֆաբինյոյի պաշտոնական Ինստագրամի էջը
* Ֆաբինյոն transfermarkt-ում
* Ֆաբինյոն soccerbase.com-ում
* Ֆաբինյոն WhoScored.com կայքում
* Ֆաբինյոն Լիվերպուլի պաշտոնական կայքում
* Ֆաբինյոն Լիգա 1-ի պաշտոնական կայքում 
* Ֆաբինյոն Պրեմեր Լիգայի պաշտոնական կայքում 
* Ֆաբինյոն ՈՒԵՖԱ-ի պաշտոնական կայքում

Կատեգորիա:Անգլիայի լեգեոներ ֆուտբոլիստներ
Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լիվերպուլի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեալ Մադրիդ Կաստիլիայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Ռիու Ավիի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆլումինենսեի ֆուտբոլիստներ